Krishna Datt

Krishna Datt, Fiji ke ek sikchhak aur politician hae. Uske janam Labasa, Vanua Levu me 1944 me bhais rahaa. Datt, Suva Grammar School ke Principal rahaa aur uu 1985 ke national teachers' me hissa liis rahaa jiske kaaran uske Fiji Labour Party ke saathe aapan political career suruu kare ke mauka mila.

Datt, 1987 me pahila dafe House of Representatives  me chuna gais aur Bavadra ke Government me Minister for Foreign Affairs and Civil Aviation rahaa lekin 1987 ke coup ke kaaran uske hatae dewa gais rahaa.FLP History 

1994 ke election me uu Ba Rural Indian Constituency ke jiitis.

1999 ke election me uu Macuata East Open Constituency se jiitis aur Mahendra Chaudhry ke government me rahaa lekin 2000 ke coup ke kaaran uske fir se hatawa gais."Chapter 11: Heading for the scrap heap of history? The consequences of the coup for the Fiji labour movement", Vijay Naidu, in Jon Fraenkel, Stewart Firth and Brij V. Lal (eds.), The 2006 Military Takeover in Fiji: A Coup to End All Coups?, April 2009, ISBN 9781921536519 

2001 ke election me uu aur jaada bahumat se jitis aur Fiji Labour Party ke Vice-President aur parliamentary whip banaa.

2003 me, Datt ke Prime Minister, Laisenia Qarase, Minister for Special Education, the Disabled and National Library Serviceske post, 13 aur FLP parliamentarians ke saathe offer karis lekin FLP ii offer ke reject kar diis.

2006 ke election me Datt, Nasinu Indian Communal Constituency see jaada bahumati se chuna gais aur iske baad uske multi-party cabinet me Minister for Labour  aur Minister for Employment Opportunities appoint karaa gais."Chapter 11: Heading for the scrap heap of history? The consequences of the coup for the Fiji labour movement", op.cit. 

FLP ke cabinet ke members ke uske leader, Mahendra Chaudhry, 2007 budget ke virod me vote kare ke batais lekin Datt vote kare ke time House me nai rahaa.  Chaudhry maangat rahaa ke uske virod me disciplinary action lewa jaae lekin kuchh kare se pahile 2006 ke coup hoe gais.Labour cabinet ministers told to resign Datt ke governmnment se , military coup ke kaaran, tiin dafe hatawa gais hae."Chapter 11: Heading for the scrap heap of history? The consequences of the coup for the Fiji labour movement", op.cit.

 References 

Category:Labasa ke log
Category:Fiji Labour Party ke member
Category:Fiji ke House of Representatives ke member